An trede bloavezh e oa evit Bagad Diwan da gemer perzh en abadenn bagadoù ar Vvet rummad e Penwiler e Kemper.    Skolajidi, skolidi, liseidi, tud yaouank bet e Diwan, kelennerien… ur blijadur eo en em vodañ bep bloaz. Diouzh ar mintin e oamp un 20 bennak o pleustriñ dre rannoù e Skolaj Jakez Riou ha goude kreisteiz e oamp  da dremen goude ar bagadoù a genstrive dirak ar strollad-barn. Amzer da arvestiñ ouzh an abadenn eta. Kejadennoù gant tud all eus Diwan deuet gant o bugale dan abadenn. Kelaouet ar sonerien e oamp den em gavout holl da beder eur den em brientiñ. Kresket a galz en em gave skipailh ar mintin. Amzer da guitaat e vagad orin, Kap Kaval, Kemper, Pagan ha re all choazh… betek re Blougastell deuet dar red pemp munud a-raok hon tremen war al leurenn, da ziwiskañ kabig pe jiletenn ha da wiskañ T-shirt Bagad  Diwan. En holl e oamp un 40 bennak en abadenn !      Boutin e oa da holl vagadoù ar Vvet rummad an ton-bale a Sant-Vartin a Re. An eil ton a oa ganeomp a oa un ton an dro.        Startijenn ha plijadur a vez eta pa voder ar sonerien a Ziwan. Mat e vefe kelaouiñ gwelloch an dud evit startaat hol liammoù.      Ur roll chomlechioù internet emeur o sevel, mar fell deoch bezañ kelaouet pe ober kinnigoù skrivit ur ger war ar blog pe kasit keloù da :  melskolaj-k@wanadoo.fr Dija e ouezer e talchimp da seniñ da zevezh kenstrivadeg ar Vvet rummad. Ouzhpenn-se, avat, ez eus anv dober ur frapad da vare gouel tregont vloaz Diwan e Karaez !